Waray-Waray News: Director han PASG ginlaknit
Manila (29 December) -- Ginlaknit ni Undersecretary Antonio "Bebot" A. Villar ha serbisyo an director han Strategic and Information Service (SIS) han Presidential Anti-Smuggling Group (PASG) nga hi Director Rommel Javier, kasumpay hin gin-aalegar nga hilambing hine niya dida hin grupo nga daw nan-ngangawat ha mga negosyante hin mga imported nga mga epektos.
Sumala kan Villar, dire niya tutugutan nga magpabilin in sugad nga tinuyaw nga binuhatan ha iya opisina samtang hiya pa iton hepe hine.
Idinugang pa ni Villar nga iginpatuman niya an "no mission order, no operation" ha pag-aghat han publiko nga magreport ha PASG Chief of Staff Jeffrey Patawaran hin ano man nga iligal nga aktibidadad, labi na adton mga tawo nga nagpapakilala nga mga taga PASG hira.
Nagsering pa daw hi Villar kan Napoleon Morales, Commissioner han Bureau of Customs, nga hi Javier in ginlaknit na ha serbisyo antis pa man napasakaan ine hin pormal nga keha nga administrative ug criminal.
Paplastaran pa daw hi Javier hin keha nga usurpation of authority, grave misconduct and robbery extortion. Nag-recruit pa daw ine hin mga tawo ngada ha SIS, nga prohibido daw basi han Executive Order 624. (PIA-Eastern Samar) [top]
war_Latn war_Latn war_Latn war_Latn war_Latn war_Latn